EUR-Lex - 61998O0192 - EL
Avis juridique important
|
61998O0192
Διάταξη του Προέδρου του Δικαστηρίου της 26ης Νοεμßρίου 1999.
-
Azienda nazionale autonoma delle strade (ANAS).
-
Αίτηση για την έκδοση προδικαστικής αποφάσεως: Corte dei Conti - Ιταλία.
-
Άρθρο 177 της Συνθήκης ΕΚ (νυν άρθρο 234 ΕΚ) - Έννοια του δικαστηρίου κράτους μέλους - Οδηγία 92/50/ΕΟΚ - Διαδικασίες σύναψης δημοσίων συμßάσεων υπηρεσιών.
-
Υπόθεση C-192/98.
Συλλογή της Νομολογίας του Δικαστηρίου 1999 σελίδα I-08583
Περίληψη
Λέξεις κλειδιά
Προδικαστικά ερωτήματα - Υποβολή στο Δικαστήριο - Εθνικό δικαστήριο κατά το άρθρο 177 της Συνθήκης (νυν άρθρο 234 ΕΚ) - Έννοια - Καθορισμός βάσει κριτηρίων που αφορούν τη δομή και τη λειτουργία - Corte dei Conti που ασκεί, στο πλαίσιο που έδωσε αφορμή για την υποβολή προδικαστικών ερωτημάτων, καθήκοντα εκτιμήσεως και εξακριβώσεως των αποτελεσμάτων της διοικητικής δραστηριότητας - Έλλειψη δικαιοδοτικού χαρακτήρα [Συνθήκη ΕΚ, άρθρο 177 (νυν άρθρο 234 ΕΚ)]
Περίληψη
$$Το δικαίωμα ενός οργάνου να απευθύνεται στο Δικαστήριο, δυνάμει του άρθρου 177 της Συνθήκης (νυν άρθρου 234 ΕΚ), καθορίζεται σύμφωνα με κριτήρια που αφορούν τόσο τη δομή του όσο και τη λειτουργία του. Ως προς τα τελευταία αυτά κριτήρια, ένα εθνικό όργανο μπορει να χαρακτηριστεί «δικαστήριο» κατά την έννοια του εν λόγω άρθρου εφόσον ασκεί δικαιοδοτικά καθήκοντα, ενώ, όταν ασκεί άλλα καθήκοντα, ιδίως διοικητικής φύσεως, δεν μπορεί να του αποδοθεί ο χαρακτηρισμός αυτός. Κατά συνέπεια, για να διαπιστωθεί αν ένα εθνικό όργανο, στο οποίο ο νόμος αναθέτει άλλης φύσεως καθήκοντα, πρέπει να χαρακτηριστεί «δικαστήριο», είναι αναγκαίο να εξακριβωθεί ποια είναι η συγκεκριμένη φύση των καθηκόντων που ασκεί στο ιδιαίτερο κανονιστικό πλαίσιο εντός του οποίου καλείται να απευθυνθεί στο Δικαστήριο. Κατά τον έλεγχο αυτό, ουδόλως ασκεί επιρροή το γεγονός ότι άλλα τμήματα του οικείου οργάνου, ή ακόμα και το ίδιο το τμήμα που απευθύνθηκε στο Δικαστήριο, ενεργώντας όμως στο πλαίσιο άλλων καθηκόντων από αυτά των οποίων η άσκηση προκάλεσε την παρούσα προδικαστική παραπομπή, πρέπει να χαρακτηρισθούν «δικαστήρια». Το Corte dei Conti δεν ασκεί δικαιοδοτική λειτουργία και συνεπώς δεν δύναται να απευθύνεται στο Δικαστήριο καθόσον, στο πλαίσιο που έδωσε αφορμή για υποβολή προδικαστικού ερωτήματος, ασκεί καθήκον ελέγχου a posteriori που αποτελεί κατά βάση καθήκον εκτιμήσεως και εξακριβώσεως των αποτελεσμάτων της διοικητικής δραστηριότητας.